VS001790
Datum: 2000-09-08T02:00:00.000+02:00
datum_sodbe_i_stopnje: 2005-11-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe vida
fischer: lahki primeri
odskodnina: 1.750.000,00 SIT
opombe: II Ips 75/2007 Reviziji tožeče stranke je bilo delno ugodeno.
sodisce: Vrhovno sodišče

## Oškodovanec

Moški, star 42 let, orodjar, pri delu mu je v levo oko priletel odlomljeni del odbijača.

## Poškodba

Neprebojna poškodba levega očesa s krvavitvijo pod očesno veznico in v prednji prekat, ki se v celoti izpolnil s krvjo, in draženje zrkla, ki je sedaj slepo in blago atrofično.

## Telesne bolečine

600.000,00 SIT Tožnik je trpel 1 dan hude bolečine, 10 dni lažje bolečine, občasne bolečine ima še sedaj predvsem ob spremembi položaja telesa.

#### Hospitalizacija

12 dni.

#### Ambulantno zdravljenje

kontrolni pregledi, kapljice, mazila.

## Strah

150.000,00 SIT Intenzivni, kratkotrajni primarni strah, močan sekundarni strah 1 teden.

## Zmanjšanje življenjske aktivnosti

1.000.000,00 SIT Tožnik si je levo oko že v mladosti poškodoval, tako da pred obravnavano poškodbo z njim ni videl skoraj nič (videl je svetlobo). V obravnavani nezgodi je izgubil še preostalih 20% vida. Zaradi te poškodbe ima ob spremembi položaja telesa, npr. pri sklonjenosti, dvigovanju, občasne bolečine še sedaj. Težave ima s solzenjem na prepihu in prahu, moti ga tudi migetanje, ki ga prej ni bilo. Vdelo mora vlagati več napora, ocenjen je kot invalid III. kategorije.

---

ZOR člen 200,  203.